Í gær þriðjudaginn 29. maí fékk Kerhólsskóli afhentan GRÆNFÁNANN.Í tilefni þess komu ættingjar Halldóru Jónsdóttir eða Dóru á Stærri-Bæ , skóræktarkonu , að afhjúpa minnisvarða um hana . Þetta var afslöppuð og notaleg hátíð sem byrjaði klukkan 13:00 , í upphafi var skólastjóri með nokkur orð , Svo tók Laufey Guðmundsdóttir barnabarn Halldóru við og sagði okkur aðeins frá minningum hennar í skógrækt með ömmu sinni , þar á eftir kom Guðný Tómasdóttir í stað Gunnars Þorgeirssonar Oddvita og las upp orðsendingu frá honum og bar okkur kveðju frá Ásu Valdísi Formanni Fræðslunefndar , í lokin kom Margrét Hugadóttir frá Landvernd og veitti viðurkenningu og afhenti fánann . Nemendur og starfsmenn í Umhverfisnefnd tóku við viðurkenningunni og drógu fánann að húni . Þegar athöfn var lokið bauð skólinn öllum inn í félagsheimili í köku í tilefni dagsins .